**VÝROČNÁ SPRÁVA**

**ZA ROK 2018**

**Centrum rodiny, n.o.**

## Bratislava

###  *2. mája 2019*

***Obsah***

[1. Príhovor riaditeľky 3](#_Toc22234)

[2. Úvod a základné údaje o neziskovej organizácii (no) 9](#_Toc22235)

[3. Prehľad činností vykonaných v r. 2018 10](#_Toc22236)

[4. Ročná účtovná závierka a zhodnotenie základných údajov 11](#_Toc22237)

[5. Výrok audítora k ročnej účtovnej závierke 11](#_Toc22238)

[6. Prehľad o peňažných príjmoch a výdavkoch 11](#_Toc22239)

[7. Prehľad rozsahu príjmov (výnosov) v členení podľa zdrojov 12](#_Toc22240)

[8. Stav a pohyb majetku a záväzkov n.o 12](#_Toc22241)

[9. Zmeny a zloženie orgánov n.o 13](#_Toc22242)

[10. Ďalšie údaje určené správnou radou 13](#_Toc22243)

[11. Vyjadrenie revízora 13](#_Toc22244)

[12. Záver 13](#_Toc22245)

Prílohy:

1. Účtovná závierka (Súvaha, výkaz ziskov a strát, poznámky k účtovnej závierke)
2. Prehľad o daroch, príspevkoch a príjmoch za rok 2018

#  1. Príhovor riaditeľky

 Vážený predseda, vážení členovia Správnej rady, milí

spolupracovníci, ctená verejnosť,

v roku 2018 sa našej neziskovej organizácii podaril získať Grant od nadácie Zurich Foundation na dobu 6 rokov v celkovej výške 152 400 Eur. Táto finančná pomoc v značnej miere ovplyvnila činnosť našej organizácie, ktorá na základe poskytnutých finančných možností mohla zrealizovať rozsiahlejšie rekonštrukčné práce na bývalej kuchyni, ktoré boli do roka 2018 v dezolátnom stave, nepoužiteľné pre činnosť komunitného centra. V priebehu mája až septembra prebehli hlavné rekonštrukčné práce, ktoré zahŕňali búracie práce, zavedenie nových elektrických rozvodov, nového kúrenia, novej podlahy, stropu, osadenie nového osvetlenia a vystierkovanie a vymaľovanie celého priestoru. V septembri sme získali z Nadačného fondu Mercedes finančnú podporu vo výške 5 000 Eur, určenú na zariadenie novoozrekonštruovaných priestorov, ktoré sme vybavili pingpongovými stolmi, zrkadlami, divadelným osvetlením a rôznymi športovými prvkami a tým sme vytvorili nové priestory spoločensko športového charakteru, ktoré bude môcť využívať široká verejnosť na ďaľšie zaujímavé aktivity.

V septembri boli priestory za účasti zástupcov spoločnosti Zurich Insurance slávnostne otvorené a poskytnuté na užívanie verejnosti. Ďalšie finančné prostriedky z daného grantu budú slúžiť na aktivity zamerané na sociálnu pomoc a zapojenie sa do komunity rodinám zo sociálne slabšieho prostredia a pomôžu zlepšiť finančnú a počítačovu gramotnosť ľuďom v tomto prostredí .

Okrem rekonštrukčných prác pokračovala naša organizácia v roku 2018 v budovaní komunitného centra ako priestoru, v ktorom sa môžu realizovať rôzne aktivity pre rôzne spoločenské a vekové kategórie s cieľom posilniť spolunažívanie viacerých generácii , ako aj rozličných sociálnych skupín.

V roku 2018 sme zamerali väčšiu pozornosť na sociálnu prácu a na rozvoj a podporu dobrovoľníctva vo všetkých vekových kategóriách.

Sociálna práca sa rozdelila do viacerých skupín a to poskytovanie potravinovej a materiálnej pomoci sociálne odkázaným ľuďom vytvorením Výdajne šatstva a zapojením sa do potravinových zbierok ako napr. Tesco zbierka, ako aj zbierok, ktoré uskutočnili subjekty miestnej komunity / napr. Rimskokatolícka farnosť Dúbravka, Fitnes Curves / alebo spolupracujúce firmy / napr. Slovenská Sporiteľňa, Veolia / atď. Taktiež sme pokračovali v spolupráci s Ministerstvom práce a sociálnych vecí a Bratislavskou arcidieceznou charitou vo vydávaní potravinovej pomoci z Fondu európskej pomoci pre najodkázanejšie osoby. V rámci potravinovej a materiálnej pomoci sme začali úzko spolupracovať s neziskovou organizáciou Doma u Kapucinov, ktorej sme poskytli z potravinových zbierok materiálnu pomoc pre sociálne odkázane rodiny. Naša organizácia rozdelila v roku 2018 sociálne odkázaným ľuďom cca. 5 500 kg potravín

V lete sme zorganizovali spolu s Doma u kapucinov aj denný letný tábor pre deti zo sociálne slabšieho prostredia, ktorého sa zúčastnilo 12 detí. Bol pre nich pripravený bohatý program, ktorí zabezpečovali mladí animátori- dobrovoľníci. S deťmi sme tvorili, hovorili sme o základných hodnotách a spoločne sme absolvovali aj niekoľko výletov do blízkej prírody aj do mesta.

 Ďalej sme začali mapovať v Mestskej časti Dúbravka situáciu ľudí bez domova a nadviazali sme spoluprácu s neziskovou organizáciou DePaul, ktorá začala koncom roka pre našich klientov poskytovať základné sociálnoprávne poradenstvo. Taktiež sa nám vďaka Grantu z Zurich Foundation podarilo zamestnať na trvalý pracovný pomer sociálnu pracovníčku, ktorá sa bude prioritne venovať rodinám a deťom zo sociálne slabšieho prostredia, ktoré k nám prichádzajú v rámci materiálnej pomoci alebo počas voľnočasových aktivít.

 V sociálnej oblasti pokračoval a rozvíjal sa Projekt MENORA – návštevy seniorov v ich prirodzenom prostredí, s cieľom odstrániť ich izolovanosť a návštevami s rozhovormi alebo prechádzkami ich znovu zapojiť do komunity. Tento projekt chceme ešte viac rozšíriť a poskytnúť seniorom ďalšie aktivity, hlavne medzigeneračného charakteru.

Okrem sociálnej práce pokračovali a rozvíjali sa aj pravidelné aktivity z predchádzajúcich rokov ako sú stretnutia mamičiek na materskej dovolenke, klubová činnosť pre deti a mládež, stretávanie sa seniorov a integračné aktivity zdravotne znevýhodnených osôb,

V roku 2018 sme pokračovali v realizovaní projektu „ Mama mame“., ktorý si našiel veľa záujemkýň a prichádzali aj nové návštevníčky. Stretnutia sa realizovali pravidelne vo štvrtky a program si vytvárali mamičky samy, podľa vlastných možností. Zorganizovali si okrem rôznych prednášok a diskusii so psychologičkou a špeciálnou pedagogičkou, kurz šitia, prípravu zdravých jedál pre deti a pravidelný výmenný bazárik detského oblečenia. V priemere sa na jednom stretnutí zúčastnilo 10-15 mamičiek s deťmi. Koncom roka si mamičky v zrekonštruovanom športovom priestore zorganizovali aj novú aktivitu – pravidelné cvičenie s deťmi.

V školskom roku 2017/2018 opäť spustil svoju integračnú klubovú činnosť aj Klubík Anjelik, ktorý prijal 18 detí, z toho 7 dievčat a 11 chlapcov, vo veku od 3 do 6 rokov. Klubík funguje tri krát v týždni v doobedňajších hodinách. V tomto roku sme od rodičov prijali niekoľko žiadostí o umiestnenie detí do Klubíku aj v zostávajúcich dňoch v týždni. Túto možnosť zatiaľ nie je možné uskutočniť z nedostatočných priestorových ako aj personálnych možností. V rámci aktivít s deťmi sme spolupracovali aj s Filozofickou fakultou, katedrou psychológie Univerzity Komenského, Pedagogickou fakultou Univerzity Komenského a Trnavskou univerzitou, teologickou fakultou - katedrou náuky o rodine, ktorých študentky nám pomáhali pri tvorbe aktivít z rôznych oblastí predprimárnej pedagogiky.

V spolupráci s občianskym združením OZ Čmelík sme rozšírili integračné voľnočasové aktivity, ktorých sa môžu zúčastňovať nielen deti s autizmom, ale aj zdravé deti. OZ Čmelík pokračoval aj vo svojej táborovej činnosti pre deti s autizmom počas celých letných prázdnin. V nasledujúcom roku chceme rozširovať integračné aktivity, v rámci ktorých sa budú môcť stretávať zdravé aj hendikepované deti.

 S DSS Rozsutec sme pokračovali v intergračných aktivitách pre dospelých – organizujeme pravidelné tvorivé dielne, počas ktorých klienti DSS môžu vytvárať rôzne zaujímave kreatívne predmety, pliesť košíky, štrikovať atď. a to v prítomnosti zdravej populácie, predovšetkým seniorov a mamičiek na materskej, s ktorými si vytvárajú vzájomné vzťahy a pomáhajú im pri prekonávaní ich hendikepu.

V spolupráci s OZ Enter sme pokračovali aj nízkoprahovým klubom pre deti a mládež vo veku od 6 do 18 rokov, ktorý ukázal na potrebu intenzívnej práce s mladými ľuďmi, ktorí sa bezcieľne pohybujú po uliciach a nie sú zapojení do žiadnych voľnočasových aktivít. Práca s deťmi a mládežou v rámci klubovej činnosti je dôležitým preventívnym prvkom pred patologickými javmi /alkoholizmus, drogy,gamblerstvo, shopholizmus, závislosť na internete, mobile atď /, ktoré číhajú na mládež práve na ulici. V priebehu mesiaca júl sme sa akreditovali na Bratislavskom samosprávnom kraji ako subjekt, pôsobiaci v oblasti sociálnoprávnej ochrany detí a po dohode s OZ Enter by sme chceli od januára 2019 prevziať aj činnosť nízkoprahového klubu

V roku 2018 sme sa zamerali viac aj na dobrovoľníctvo medzi mládežou, na podporu ich záujmu o komunitu a dianie v komunite s cieľom rozvíjať ich nápady, ktoré môžu byť prospešné pre všetky zúčastnené strany a znížiť tak sklony k negatívnym prejavom u mladých ľudí ako sú napr. agresivita, užívanie návykových látok, apatia k okoliu, uzavretosť a následné nezvládanie krízových situácií. Mladých sme zapojili ako animátorov do dvoch denných letných táborov, na ktorých deti spoznávali nových rovesníkov. Ďalej sme pokračovali v spolupráci s Gymnáziom Bilíkova, ktorého študenti nám pomáhajú pri organizovaní komunitných podujatí ako aj pri potravinových zbierkach / napr. Tesco, fond Európskej pomoci pre najodkázanejšie osoby / a aj s Pedagogickou a sociálnou akadémiou Bullova, ktorej študenti u nás realizujú svoje aktivity v rámci programu Medzinárodná cena vojvodu z Edinburghu (DofE). Taktiež sa nám podarilo získať akreditáciu v programe Erazmus plus, v rámci ktorého chceme do našej činnosti zapojiť aj mladých dobrovoľníkov zo zahraničia. V tejto činnosti chceme pokračovať aj v roku 2019 a predovšetkým ju rozšíriť aj na aktívnu iniciatívu mladých ľudí a realizáciu vlastných projektov v komunitnom centre zo strany samotných študentov v rámci DofE a Európskeho zboru solidarity. Taktiež chceme v rámci tejto aktivity nadviazať užšiu spoluprácu s dúbravskými základnými školami a zapojiť do dobrovoľníckych aktivít aj mladších žiakov.

Pravidelné dobrovoľnícke akcie ako Global Community Week, Naše Mesto, Týždeň dobrovoľníctva, Giving Tuesday sú už neoddeliteľnou súčasťou nášho centra a účastníci nám tentokrát pomáhali pri rekonštrukcii a revitalizácii objektu a záhrady. Okrem týchto dobrovoľníckych akcií k nám prichádza nespočetné množstvo firemných dobrovoľníkov zo spoločností, ktoré sa k nám pravidelne vracajú ako Zurich Insurance Group, Dell, Slovenská sporiteľňa. KPMG, At & T, E & Y, Unilever, PSS, a množstvo ďalších, ktorí odpracovali v roku 2018 u nás cca. 2000 dobrovoľníckych hodín.

 Centrum rodiny pôsobilo aj v roku 2018 ako praxové stredisko pre študentov stredných a vysokých škôl so zameraním na sociálnu prácu a to Pedagogickej a sociálnej akadémie Bullova, Pedagogickej fakulty Univerzity Komenského ako aj Trnavskej Univerzity. Zážitkovej a administratívnej praxe sa zúčastnilo 40 študentov, ktorí mali možnosť sa zapojiť do pravidelných aktivít komunitného centra a taktiež realizovať aj vlastné nápady, smerujúce k zlepšeniu života komunity.

Centrum rodiny v spolupráci s Okresným súdom Bratislava IV naďalej pôsobí aj ako pracovisko na výkon trestu povinnej práce, v rámci ktorého odsúdení vykonávajú v časovom rozsahu, stanovenom súdnym rozhodnutím svoj trest. V roku 2018 si trest odpracovalo 13 odsúdených v celkovom počte 1300 hodín. Pomáhali prevažne pri udržiavacích, upratovacích a rekonštrukčných prácach. Zapájali sa aj pri organizovaní spoločenských podujatí a spoločných brigád. Nakoľko mnohí z nich sú ľudia bez trvalého pracovného pomeru, ľudia bez domova, ľudia so závislosťami / prevažne gambleri /, zapojenie do komunitného prostredia pôsobí pre nich aj terapeuticky a často sa do komunitného centra vracajú aj po odpracovaní trestu ako návštevníci.

Aj v roku 2018 pokračoval v spolupráci s Úradom práce a sociálnych vecí projekt aktivačných prác, do ktorého boli zapojené dve ženy a dvaja muži, ktorí mesačne odpracovali 32 hodín, prevažne v upratovacích a údržbárskych prácach.

A ako každoročne sme aj v roku 2018 pokračovali v tradičných komunitných aktivitách ako Fašiangový karneval, Susedská grilovačka, Hodové posedenie, Adventné soboty, a Vianočná kapustnica, ktoré sa už stali neoddeliteľnou súčasťou nášho komunitného centra. V októbri 2018 sme usporiadali aj milé stretnutie dobrovoľníkov a podporovateľov našej organizácie, ktoré bolo zároveň aj prejavom vďaky za ich podporu, ktorou prispeli k rozvoju komunitného centra v roku 2018.

Verím, že aj rok 2019 prinesie komunitnému centru nové nápady a aktivity, ktoré budú prínosom pre život našej komunity a taktiež ďalších aktívnych dobrovoľníkov a podporovateľov tejto myšlienky.

 ***Alžbeta Šporerová***  *riaditeľka*

# 2. Úvod a základné údaje o neziskovej organizácii

Centrum rodiny, n.o. je neziskovou organizáciou zaregistrovanou Krajským úradom v Bratislave dňa 29. decembra 2005 pod registračným číslom: OVVS-2661/175/2005-NO. Sídlo neziskovej organizácie je na Bazovského 6, 841 01 Bratislava. IČO neziskovej organizácie je 37 924 320, DIČ je 2022120859, číslo účtu 2625126008/1100 je vedené v Tatra banke, a.s. Prevádzkové priestory sú na ul. Bazovského 6, Bratislava, v priestoroch bývalej materskej školy.

**Druh : všeobecno-prospešných služieb:**

Tvorba, rozvoj, ochrana, obnova, prezentácia duchovných a kultúrnych hodnôt – rôzne kurzy, školenia, konferencie a semináre zamerané na sociálnu oblasť s dôrazom na rodinu, na vzťahy v rodine,, na riešenie krízových situácií a zároveň publikovanie rôznych materiálov, letákov, brožúr a bulletinov týkajúcich sa uvedenej oblasti. Zároveň pôjde aj o ďalšie služby vo výskume, vývoji, vedecko –technických službách a informačných službách, kde bude poskytovať informácie v hore uvedenej oblasti.

**Orgány neziskovej organizácie:**

**Správna rada**: Juraj Hudcovský, predseda

Renáta Jamborová, podpredseda

Katarína Hulmanová

Miroslav Bederka

Milan Peško

**Revízor:** RNDr. Ing Marcela Dobešová

**Riaditeľ:** Alžbeta Šporerová

Orgány spoločnosti boli zriadené zakladacou listinou dňa 19.12.2005.

Výška peňažného vkladu zakladateľa Ing. Mariána Kolníka bola splatená 19.12.2005 na novozriadený účet vo výške 664 €.

Správna rada prerokovala a jednohlasne schválila dňa 2.5.2019 predloženú Výročnú správu za rok 2018 a Účtovnú závierku za rok 2018.

# 3. Prehľad činností vykonaných v r. 2018

Centrum rodiny, n.o. vykonávalo v r. 2018 v zhode so svojou zakladacou listinou a Štatútom neziskovej organizácie nasledujúce aktivity:

1. **V oblasti organizovania rôznych kurzov, školení, konferencií a seminárov zameraných na sociálnu oblasť s dôrazom na rodinu, na vzťahy v rodine, na riešenie krízových situácií a zároveň publikovanie rôznych materiálov:**

 - pravidelné poskytovanie psychologického a psychoterapeutického poradenstva pre rodiny, ako aj pre riešenie vzťahov detí a rodičov.

1. **Aktivity, zamerané na rozvíjanie a upevňovanie komunity:**
	* Organizovanie voľnočasových podujatí pre celú komunitu s cieľom spoznať sa navzájom a upevňovať pocit spolupatričnosti k miestu, kde žijem.
	* Projekt dobrovoľníkov, zameraných na navštevovanie opustených a starších ľudí.
	* Primárne sociálne poradenstvo pre sociálne odkázaných ľudí.
	* Inegračné aktivity, zamerané na spájanie zdravej a zdravotnej znevýhodnenej populácie.
	* Úprava priestorov horného poschodia na ďalšie aktivity: kompletné rekonštrukčné práce- osadenie novej podlahy,nových elektrických rozvodov a rozvodov kúrenia, maľovanie, osadenie športových prvkov a zariadenie kompletnej športovo relaxačnej miestnosti, zmena bývalej kuchyne na priestory pohybového a hudobno-dramatického charakteru
	* Úprava vonkajšieho areálu s osadením nových prvkov.

# 4. Ročná účtovná závierka a zhodnotenie základných údajov

Ročná účtovná závierka k 31.12.2018 tvorí prílohu k tejto výročnej správe:

1. súvahu
2. výkaz ziskov a strát
3. poznámky

#  5. Výrok audítora k ročnej účtovnej závierke

Nevznikla povinnosť overenie účtovnej závierky audítorom.

#  6. Prehľad o peňažných príjmoch a výdavkoch

|  |  |
| --- | --- |
| **Stav peňažných prostriedkov k 31.12.2017:**  | 19.806,71 |
| **Príjmy:**  |  |
| - Tržby z ekonomickej činnosti  | 5.858,50 |
| - Prijaté príspevky od FO a PO  | 27.229,62 |
| - Príspevky z podielu zaplatenej dane  | 6.428,48 |
| - Dotácie od samospráv  | 2.000,00 |
| - Preplatky  | 89,86 |
| - Granty od nadácií  | 65.400,00 |
| **Príjmy spolu:**  | 107.006,46 |
| **Výdaje:**  |  |
| - Výdavky na správu  | 10.581,28 |
| - Výdavky na prevádzku budovy a rekonštrukciu | 33.744,31 |
| - Výdaje na verejno-prospešnú činnosť  | 31.596,73 |
| - Vrátky finančnej výpomoci  |  |
| **Výdaje spolu:**  | 75.922,32 |
| **Stav peňažných prostriedkov k 31.12.2018:**  | 50.890,85 |

# 7. Prehľad rozsahu príjmov (výnosov) v členení podľa zdrojov

|  |
| --- |
| **Výnosy (príjmy) z činnosti - vlastné zdroje**  |
| Tržby z predaja služieb  |  |
| Aktivácia dobrovoľníckej činnosti  | 3.013,92 |
| Aktivácia služieb prevádzky  | 3.041,37 |
| Prenájom  | 5.645,50 |
| Iné výnosy  | 89,86 |
| **Spolu:**  | 11.790,65 |
| Finančné dary od fyzických osôb  | 18.808,00 |
| Finančné dary od právnických osôb  | 16.595,23 |
| **Spolu:**  | 35.403,23 |
| **Výnosy (príjmy) na činnosť - verejné zdroje, príspevky z podielu zaplatenej dane**  |
| Dotácie od mesta , mest.časti a BSK | 2.000,00 |
| Príspevky z podielu zaplatenej dane  | 6.655,90 |
| Príspevky z podielu zaplatenej dane minulé obdobie  |  |
| **Spolu:**  | 8.655,90 |
| **Výnosy celkom:**  | 55.849,78 |

# 8. Stav a pohyb majetku a záväzkov n.o.

|  |  |  |  |  |
| --- | --- | --- | --- | --- |
| **Majetok**  | K 1.1.2018 | Prírastky | Úbytky | K 31.12.2018 |
| Technické zhodnotenie stavby  |  68.886,47 |  |  3.319,83 |  65.566,64 |
| Obstaranie rekonštrukcie stavby |  0,00 |  24.773,74 |  |  24,773,74  |
| Materiál na sklade  |  81,64 |  |  81,64 |  0,00 |
| Pokladnica  |  5,53  |  3.817,40 |  3.481,69 |  341,24 |
| Bankové účty  |  19.801,18 |  105.259,04 |  74.510,61  |  50.549,61 |
| Odberatelia  |  0,00 |  4.437,50 |  4,238,50 |  199,00 |
| Pohľadávky voči DÚ  |  165,45 |  1.373,18 |  1.482,06 |  56,57 |
| Iné pohľadávky  |  84,95 |  10.940,05 |  10.699,24 |  325,76 |
| **Majetok spolu:**  |  89.025,22 |  150.600,91 |  97.813,57 |  141.812,56 |
| **Záväzky**  |  |  |  |  |
| Dodávatelia  |  211,15 |  45.752,66 |  45.817,57 |  146,24 |
| Zamestnanci  |  1.137,01 |  17.292,24 |  16.810,13  |  1.619,12 |
| Zúčtovanie so sociálnou a zdravotnými poisťovňami  |  576,36  |  9.694,42 |  9.212,10 |  1.057,68 |
| Daň z príjmov  |   |  |  |  |
| Výnosy budúcich období  |  6.363,24 |  90.565,74 |  33.380,14 |  63.548,84 |
| Ostatné dlhodobé záväzky  |  18.750,00 |  |  |  18.750,00 |
| **Záväzky spolu:**  |  27.036,76 |  163.305,06 |  105.219,94 |  85.121,88 |

# 9. Zmeny a zloženie orgánov n.o.

V roku 2018 nedošlo k žiadnej zmene v zložení orgánov neziskovej organizácie.

# 10. Ďalšie údaje určené správnou radou.

Správna rada neurčila žiadne ďalšie údaje na zverejnenie vo výročnej správe.

# 11. Vyjadrenie revízora.

Revízor preskúmal hospodárenie neziskovej organizácie a nemá pripomienky.

# 12. Záver

Nezisková organizácia Centrum rodiny, n.o. v roku 2018 pokračovala vo vykonávaní aktivít v oblasti tvorby, rozvoja, ochrany, obnovy a prezentácií duchovných a kultúrnych hodnôt so zameraním na rozvoj a upevňovanie vzťahov v komunite s cieľom posilňovať pocit spolupatričnosti, vzájomného akceptovania a ochoty pomôcť. V roku 2019 sa chce Centrum rodiny zamerať na ďalšie zrevitalizovanie priľahlého areálu.

Centrum rodiny, n.o. chce rozvíjať aktivity smerom k širokej verejnosti a to predovšetkým formou pravidelných klubových činností pre mamičky na materskej resp. rodičovskej dovolenky, detí v predškolskom veku, mládeži, ľudí v produktívnom veku ako aj seniorov. Nezisková organizácia chce v priebehu roku 2019 pokračovať vo vzdelávacích aktivitách zameraných pre sociálne znevýhodnené skupiny, ako aj na podporu zamestnanosti, podporiť dobrovoľnícke aktivity predovšetkým u mladých ľudí prostredníctvom realizácie vlastných projektov. Naďalej chce organizovať neformálne podujatia a akcie pre miestnu komunitu a podporovať všetky druhy aktivít, ktoré napomáhajú vzájomným kladnému rozvoju medziľudských vzťahov.

 V Bratislave, 2.5.2019  ***Alžbeta Šporerová***